Nhar il-Ġimgħa 25 ta' Ġunju, fis-6.00pm, ir-riċerkatriċi magħrufa tat-tradizzjonijiet orali fl-Mediterran Micheline Galley se tagħmel taħdita bl-Ingliż fuq Zoom u Facebook fuq ir-riċerka li għamlet fuq medda ta' erbgħin sena dwar it-tradizzjonijiet orali f'Malta u l-Magreb. It-taħdita jisimha "Researching Maltese and Mediterranean Oral Traditions: A French-Maltese Collaboration" u se tkun miftuħa għal kulħadd. L-udjenza tista' ssegwi x-xandira diretta fuq Zoom, https://universityofmalta.zoom.us/j/93599049058 , jew fuq il-paġna ta' Facebook tal-proġett tad-Dipartiment tal-Malti fuq "It-Tradizzjoni Orali". https://www.facebook.com/events/1145370152616355?ref=newsfeed Madame Galley hija riċerkatriċi anzjana onorarja fis-CNRS, iċ-Ċentru Nazzjonali tar-Riċerka Xjentifika, istituzzjoni prestiġjuża fi Franza. Qattgħet deċennji sħaħ mill-karriera professjonali tagħha tistudja t-tradizzjonijiet orali f'Malta u l-Magreb u ħadmet mill-qrib ma' riċerkaturi ewlenin bħal Ġużè Cassar Pullicino u Ġużè Aquilina. Bħala etnologa li ħadmet fuq il-kultura Għarbija, Galley hija l-awtriċi u l-editriċi ta' għadd ta' pubblikazzjonijiet marbuta mal-epika ta' HiIali. Studjat ukoll is-Sibilla u l-mod kif il-figura tagħha baqgħet ħajja matul iż-żminijiet u kienet l-ispirazzjoni għal wirt artistiku għani. Micheline Galley kitbet għadd ta' artikli akkademiċi u tliet kotba fuq Malta: ma' Ġużè Cassar Pullicino kitbet Femmes de Malte dans les chants traditionnels (C.N.R.S., 1981). Imbagħad ippubblikat dak li aktarx huwa l-aktar xogħol magħruf tagħha f'Malta, Maria Calleja's Gozo. Imbagħad hemm l-iktar ktejjeb riċenti tagħha, Malte: Un archipel au destin fabuleux (Paris Geuthner, 2019). Bħala riċerkatriċi internazzjonali ewlenija u segretarja ġenerali tal-Għaqda Internazzjonali tal-Istudju taċ-Ċiviltajiet tal-Mediterran (AIECM), Micheline Galley kienet waħda mill-organizzaturi ta' żewġ konferenzi dwar il-kuntatti kulturali fil-Mediterran li saru f'Malta fl-1972 u fl-1975. Kienet ukoll l-editriċi tal-atti ta' dawn il-konferenzi li ħarġu f'Malta fl-1973 u l-1978. Barra minn hekk, ħadmet żewġ films dokumentarji fuq it-tradizzjonijiet popolari f'Malta: wieħed ta' 45 minuta fuq L'Imnarja. Din it-taħdita ta' Micheline Galley se ssir bi sħab bejn id-Dipartiment tal-Malti tal-Università ta' Malta, l-Ambaxxata ta' Malta f'Pariġi, u l-Ambaxxata ta' Franza f'Malta. Hija parti mis-sensiela ta' taħditiet fuq It-Tradizzjoni Orali li qed imexxi d-Dipartiment tal-Malti u parti mill-festival tas-sajf "Respire!" li qed torganizza l-Ambaxxata Franċiża f'Malta biex tiċċelebra r-relazzjonijiet bejn Franza u Malta. Il-Prof. Adrian Grima se jintroduċi lill-kelliema u jmexxi d-diskussjoni wara t-taħdita. Ħajr lill-Ambaxxatriċi Franċiża f'Malta, l-Eċċellenza Tagħha Brigitte Curmi u lill-Eċċellenza Tiegħu s-Sur Carmelo Inguanez, Ambaxxatur ta' Malta fi Franza. __________ On Friday 25th June 2021 at 6.00pm, Micheline Galley, a leading French ethnologist, will be giving a public online talk in English on "Researching Maltese and Mediterranean Oral Traditions: A French-Maltese Collaboration". Nhar l-Erbgħa 30 ta' Ġunju 2021 fis- 6.00pm , Christabelle Borg, "L-Arti tal-Kelma fid-Diskorsi Politiċi ta' Duminku Mintoff (1962)". Din it-taħdita se tkun fuq Zoom u fuq Facebook u hija miftuħa għal kulħadd. Din it-taħdita hija parti mis-sensiela fuq It-Tradizzjoni Orali organizzata mid-Dipartiment tal-Malti tal-Università u hija miftuħa għal kulħadd. Dan il-proġett qed isir bl-għajnuna tal-Fondi ta' Riċerka tal-Università ta' Malta u l-Klabb Kotba Maltin. It-taħdita se tiffoka dwar ir-riċerka li għamlet Christabelle Borg għat-teżina li kitbet bħala parti mill-kors tal-Baċellerat fl-Arti bl-Unuri fil-Malti taħt it-tmexxija tal-Professur Oliver Friggieri u l-Professur Adrian Grima. Christabelle Borg se tagħti ħarsa lejn l-isfond politiku tad-diskorsi u l-metodoloġija ewlenija li ggwidat l-analiżi ta' din ir-riċerka. Se tanalizza għadd ta' tekniki u strateġiji rettoriċi li spikkaw l-aktar fil-meetings politiċi ta' Mintoff tal-1962 u tiġbed għadd ta' konklużjonijiet dwar il-metodu rettoriku tiegħu. Mintoff kien kapaċi ħafna fl-użu tal-lingwaġġ figurattiv u l-allużjonijiet, speċjalment dawk Bibliċi. Fl-aħħar Borg se tipproponi xi riċerka li tista' ssir b'rabta mal-qasam tad-diskorsi. Christabelle Borg, għandha 21 sena u toqgħod is-Siġġiewi. Temmet il-kors tal-Baċellerat fl-Arti fil-Malti (Unuri) f'Ġunju tal-2020 u bħalissa tinsab fl-ewwel sena tal-kors tal-Masters in Teaching and Learning fil-Malti. Għandha għal qalbha l-qari, il-gżira Għawdxija u xi ħarġa bejn il-ħbieb. Borg issegwi mill-qrib ukoll ix-xena politika Maltija. Nhar il-Ġimgħa 7 ta' Mejju 2021 fis- 6.00pm , l-antropologu Michael Deguara se jmexxi taħdita fuq it-tifkiriet dwar it-Tarzna u Malta fil-Gwerra. Din it-taħdita se tkun fuq Facebook u fuq Zoom u hija miftuħa għal kulħadd. Din it-taħdita hija parti mis-sensiela fuq It-Tradizzjoni Orali organizzata mid-Dipartiment tal-Malti tal-Università u hija miftuħa għal kulħadd. Dan il-proġett qed isir bl-għajnuna tal-Fondi ta' Riċerka tal-Università ta' Malta u l-Klabb Kotba Maltin. Tpinġija ta' John B. Saliba Painting by John B. Saliba John B. Saliba, Malti ta' 94 sena minn Ħaż-Żabbar li llum jgħix New York se jaqsam magħna rakkonti dwar l-esperjenza tiegħu fit-Tarzna bejn l-1941-1949, kif ukoll tifkiriet ta' żmien il-Gwerra: it-tagħlim prattiku li kien isir fil-qasam tas-snajja, l-apprentistat fit-Tarzna, inċidenti u periklu, ir-relazzjoni tiegħu ma' priġunieri Taljani, ġlied tal-ajruplani tal-gwerra u ħafna iktar. Se nkunu qed naraw xi ftit mill-arti tiegħu wkoll. It-taħdita se tkun bl-Ingliż biex tinftiehem minn udjenza iktar wiesgħa, fosthom il-familja ta' John B. Saliba stess. Madankollu, John għandu għal qalbu l-ilsien Malti, li ma nesa qatt, u se nħallu spazju għal mistoqsijiet jew kummenti li jistgħu jsiru bil-Malti. Dr Dawn Adrienne Saliba, in-neputija ta' John B. Saliba li qed tistudja l-Arkeoloġija fl-Universita' ta' Malta, kienet strumentali biex issir din it-taħdita. Nhar it-Tlieta 25 ta' Mejju 2021 fid- 9.00am , Adrian Grima se jintervista lir-riċerkatur magħruf Malti-Awstraljan Mark Caruana dwar l-istejjer li rrakkontaw l-ewwel emigranti Maltin fl-Awstralja. It-taħdita se tkun fuq Facebook hawnhekk u fuq Zoom u hija miftuħa għal kulħadd. Kemm tagħfsu hawn: https://universityofmalta.zoom.us/j/99275683172 Din it-taħdita hija parti mis-sensiela fuq It-Tradizzjoni Orali organizzata mid-Dipartiment tal-Malti tal-Università u hija miftuħa għal kulħadd. Dan il-proġett qed isir bl-għajnuna tal-Fondi ta' Riċerka tal-Università ta' Malta u l-Klabb Kotba Maltin. L-istorja tal-emigrazzjoni Maltija fl-Awstralja inġabret mhux mill-kotba, il-gazzetti, u d-dokumenti imma minn fomm l-ewwel emiganti f'għamla ta' intervista strutturata fuq cassette jew fuq video, bil-Malti jew bl-Ingliz. X'jiftakru dwar kif issetiljaw f'art strangiera? X'diffikultaijiet kellhom jegħlbu? Għaliex telqu minn Malta? Kien il-faqar li ġegħelhom jitilqu? Semgħu affarijiet sbieħ dwar l-Awstralja? Kellhom min jilqagħhom meta waslu? L-istorja orali għandha l-importanza unika tagħha, u meta timxi id f'id mal-istorja dokumentata, il-fatti joħorġu aħjar. Mark Caruana | Ritratt ta' Angelo Velardo Mark Caruana twieled Tas-Sliema u emigra l-Awstralja f'Jannar tal-1973. Ilu membru attiv tal-komunità Maltija f'Sydney mill-1975. Kiteb għadd ta' artikli dwar l-istorja orali tal-emigranti u intervista bil-Malti u bl-Ingliż lil għadd kbir ta' emigranti Maltin tal-bidu, jiġifieri dawk li waslu bejn l-1912 u l-1940. Dawn l-intervisti antiki għamilhom fuq 120 audio cassette u video tape iżda llum juża video recorder diġitali jew Zoom biex jirrekordja l-intervisti mal-emigranti li waslu wara t-Tieni Gwerra Dinjija. Mark Caruana jemmen bis-sħiħ li l-aħjar mod kif tiddokumenta l-istorja orali huwa billi taħdem ma' ħaddieħor fi proġett ta' kollaborazzjoni u koperazzjoni. Għalhekk ħadem mill-qrib mar-riċerkatur George H. Griffiths, li emigra fl-1948, u ma' Dr Barry York mill-Biblijoteka Nazzjonali tal-Awstralja f'Canberra li fid-dottorat tiegħu ħadem fuq l-istorja tal-emigrazzjoni Maltija. Ħadem ukoll mill-qrib mal-Prof Helen Armstrong waqt li kienet qed tħejji l-ktieb tagħha Migrant Heritage Places in Australia, a handbook for Group Co-ordinators, proġett tal-Australian Heritage Commission. Ħaddiema Maltin fil-kannamieli Barra minn hekk, Mark Caruana ħadem fuq proġett li beda jirrekordja l-istorja orali tal-Maltin li marru jgħixu New Zealand. Il-koordinatriċi tat-tim li mexxa dan il-proġett ta' riċerka kienet il-Prof. Mir-reġistri tal-Arkivji Nazzjonali ta' Malta f'dak li kien l-Isptar ta' Santu Spirtu r-Rabat Mark Caruana bena arkivju imprezzabbli ta' rapporti tas-sanità fuq il-vapuri u applikazzjonijiet għall-passaport ta' bejn l-1815 u l-1939 li fih aktar minn 100,000 applikazzjoni. Bena wkoll arkivju tal-passiġġieri Maltin li żbarkaw fuq Ellis Island, New York fl-Istati Uniti tal-Amerka u l-portijiet iżgħar ta' Boston, Philadelphia, Rhode Island, Baltimore, California u New Orleans. Dawn l-entrati, madwar 23,000, ikopru medda ta' 137 sena mill-1820 sal-1957. Mill-1946 sal-1957 uħud mill-emigranti Maltin bdew isiefru bl-ajru u dawn huma inklużi wkoll fl-arkivju. Bħalissa Mark Caruana qed jibni database tal-passaporti kollha li ħarġu minn Malta bejn l-1900 u l-1939 biex tintuża fl-istudji tal-migrazzjoni. Qed jaħdem ukoll fuq database tal-Maltin li marru l-Kanada u l-Istati Uniti mill-bidu tas-seklu dsatax, proġett bi sħab ma' Dan Brock minn Toronto, il-Kanada.F'Jum l-Awstralja tal-2020, Mark Caruana ingħata l-unur prestiġjuż tal-Order of Australia Merit (OAM) għall-ħidma tiegħu b'risq il-komunità Maltija.Mark Caruana huwa miżżewweġ lil Antoinette Caruana u għandhom tliet ulied u sitt neputijiet. Kanopew li jintrama fuq l-artal biex jgħatti t-tabernaklu Nhar it-Tlieta, 11 ta' Mejju 2021, fis-6.00pm, Vince Galea, " Nomenklatura Ekkleżjastika " fuq Zoom. Biex tidħol issegwi t-taħdita agħfas fuq din il-ħolqa: https://universityofmalta.zoom.us/j/91837948457 Din it-taħdita hija parti mis-sensiela fuq It-Tradizzjoni Orali organizzata mid-Dipartiment tal-Malti tal-Università u hija miftuħa għal kulħadd. Dan il-proġett qed isir bl-għajnuna tal-Fondi ta' Riċerka tal-Università ta' Malta u l-Klabb Kotba Maltin. Kull qasam tal-ħajja jkollu marbut miegħu kliem partikolari li jkun jirreferi għal affarijiet speċifiċi marbuta ma' qasam partikolari. Hekk ukoll min ikun midħla tal-knisja jew aħjar tal-ħajja fis-sagristija u l-madwar jagħmel użu minn lessiku partikolari biex jirreferi għal oġġetti partikolari li ġeneralment jintużaw fil-knisja. It-taħdita se tiffoka fuq dan ir-reġistru li fih insibu kliem li sfortunatament qed jintilef. Isir aċċenn għall-ilbies tal-qassisin u r-reliġjużi u ħwejjeġ li jintlibsu waqt il-funzjonijiet, li jissejħu "paramenti sagri". Vincent Galea studja fl-Università ta' Malta fejn iggradwa bħala għalliem fl-1994. F'dawn l-aħħar 27 sena għallem il-Malti fl-Iskejjel tal-Istat u fil-preżent huwa l-Kap tad-Dipartiment tal-Malti fl-Iskola Sekondarja ta' Santa Luċija. Vincent Galea Minħabba li trabba fil-Belt Valletta, qrib il-knisja tal-Portu Salvu, sa minn kmieni interessa ruħu f' dak kollu li kien isir f'diin il-knisja u fi knejjes oħra fil-qrib. Barra minn hekk, diversi membri tal-familja tiegħu kienu involuti fl-armar u t-tiżjin tal-istess knejjes. Evantwalment beda jieħu ħsieb il-knisja tal-Monasteru ta' Santa Katerina fil-Belt, xi ħaġa li issa ilu jagħmel għal aktar minn tletin sena. Matul iż-żmien għaraf jgħaqqad l-imħabba lejn il-lingwa Maltija u dak kollu li hu Malti mad-delizzju tal-armar tal-knejjes u għalhekk jagħmel ħafna xogħol ta'riċerka fuq diversi aspetti tal-folklor reliġjuż. Ilu tletin sena fil-kumitat tal-Għaqda Dilettanti Mudelli ta' Knejjes u issa ilu għaxar snin president tal-għaqda. Jikkontribwixxi b'diversi artikli ta' natura folkloristika u reliġjuża fil-perjodiku li toħroġ l-għaqda kull xahrejn. Nhar it-Tlieta, 20 ta' April 2021, fis-6.00pm, Martina Bezzina, " Is-Santa tal-Mejjet: teżor moħbi " fuq Zoom. Biex tidħol issegwi din it-taħdita agħfas fuq din il-ħolqa: https://universityofmalta.zoom.us/j/93776098259 Din it-taħdita hija parti mis-sensiela fuq It-Tradizzjoni Orali organizzata mid-Dipartiment tal-Malti tal-Università u hija miftuħa għal kulħadd. Dan il-proġett qed isir bl-għajnuna tal-Fondi ta' Riċerka tal-Università ta' Malta u l-Klabb Kotba Maltin. Meta jgħidulna li xi ħadd ħalliena mal-ewwel jinbtu l-frażijiet "Alla jagħtih il-glorja tal-ġenna", "Alla riedu ħdejh", jew "straħ fis-sliem." Dan jixhed li hemm tradizzjoni ewfemistika relatata mal-okkażjoni ta' sogħba. Is-suġġett tal-mewt huwa wieħed sensittiv, speċjalment meta l-bniedem ħaj ikun qrib – ħabib jew qarib – tal-mejjet. Santa meħuda mit-teżi tal-BA (Unuri) (2019), " Is-santi tal-mejtin f'Malta: minn sfond storiku Ewropew sa reġistru u stil " ta' Martina Bezzina Wieħed bla ma jaħseb jagħmel minn kollox biex iservi ta' mezz konsolatorju f'dan il-mument ta' diqa, u minn fommu joħorġu frażijiet li llum saru idjomi xierqa f'dawn iċ-ċirkustanzi. Iżda għaliex jingħadu? Primarjament għax in-niket tat-telfa jeħtieġ il-balzmu tal-konsolazzjoni, imqar fil-forma ta' faraġ spiritwali jew reliġjuż. Il-konsolazzjoni hija marbuta sfiq mar-reliġjon Nisranija, speċjalment fit-tama li tnissel li l-mejjet diġà kiseb post aħjar mill-għomor tiegħu fid-dinja, permezz ta' ħajja eterna ħdejn Alla. Għalhekk, fis-santi Nsara, kemm barranin kif ukoll Maltin, jitpoġġew siltiet mill-Bibbja flimkien ma' frażijiet konsolatorji popolari. Il-konsolazzjoni tissaħħaħ ukoll bi frażijet popolari marbutin mat-temi tal-art u tas-sema, ngħidu aħna "hija kienet l-isbaħ warda" jew "kienet ix-xemx ta' ħajti." Dan għaliex wieħed jassoċja l-isbaħ u l-aktar elementi sempliċi mal-bniedem nieqes biex jesprimi kemm kien speċjali u jibqa' jiftakru bl-aqwa mod possibbli. Santa meħuda mit-teżi tal-BA (Unuri) (2019), " Is-santi tal-mejtin f'Malta: minn sfond storiku Ewropew sa reġistru u stil " ta' Martina Bezzina Din it-taħdita se tiffoka fuq dawn il-frażijiet, li bosta minnhom jingħadu bħala diskors wenniesi tipiku tal-komunità biex din ittaffi l-uġigħ tat-telfa lil min ikun f'luttu. Se tħares ukoll lejn kif il-poplu Malti juża modi varjati ta' ewfemiżmu, mezzi ta' tifħir, u tekniki oħra tad-diskors komuni bħall-allużjonijiet għall-Bibbja, biex minn banda jtaffi l-weġgħa tat-telfa u mill-banda l-oħra jfakkar b'tifħir lill-bniedem nieqes. Martina Bezzina, studenta universitarja fil-livell postgradwatorju, toqgħod il-Fgura. Mit-tfulija tagħha rabbiet imħabba lejn il-letteratura Maltija permezz ta' interess analitiku fil-poeżija lokali. Dan l-interess wassalha biex tagħmel Baċellerat bl-Unuri fil-Malti, il-kors li fih għażlet – bħala qasam speċjalizzat għat-teżi tagħha – il-versi fis-santi tal-mejtin, kemm fl-aspett tekniku kif ukoll f'dak tematiku tagħhom. Attwalment, fil-kors tal-Maġisteru tat-Tagħlim, qed issegwi l-pedagoġija tal-Malti bl-għan li 'l quddiem issir għalliema. Nhar it-Tlieta, 13 ta' April 2021, fis-6.00pm, Kurt Slattery, " Il-Makkjetta: Riċetta Maltija għall-Buri u l-Geddum " fuq Zoom. Biex tidħol issegwi din it-taħdita agħfas fuq din il-ħolqa: https://universityofmalta.zoom.us/j/91402533643 Din it-taħdita hija parti mis-sensiela fuq It-Tradizzjoni Orali organizzata mid-Dipartiment tal-Malti tal-Università u hija miftuħa għal kulħadd. Dan il-proġett qed isir bl-għajnuna tal-Fondi ta' Riċerka tal-Università ta' Malta u l-Klabb Kotba Maltin. Minkejja li l-makkjetta Maltija tidher li ħarġet mit-teatru popolari Taljan, ħadd ma jista' jiċħad li xi għamliet tal-makkjetta Maltija ivarjaw bil-kbir min-normi stabbiliti tal-makkjetta Taljana. Dan jista' jfisser li f'Malta l-makkjetta kellha żvilupp oriġinali u awtonomu, b'influwenzi lokali u bil-ġenju kreattiv tal-artisti Maltin li ħaddmuha u żviluppawha. Maż-żmien il-makkjetta Maltija ntrabtu magħha ċertu elementi. Wieħed mill-aktar elementi importanti hu li l-makkjetta ma tistax tibqa' biss poeżija miktuba fuq karta, imm a trid tinqala' minn hemm u tiġi maħduma u rreċtata quddiem udjenza. Dan dejjem b'doża ħelwa ta' umoriżmu. Din it-taħdita se tiffoka kif il-makkjetta Maltija daħlet fiż-żewġ divertimenti kbar li kienu jeżistu f'Malta fis-seklu għoxrin: it-teatru popolari (it-teatrin) u l-għana. Ma jonqosx ukoll li jinstemgħu xi żewġ makkjetti mill-bravi Charles Clews, Fredu Spiteri l-Lavarist u Fredu Abela l-Bamboċċu. Kurt Slattery studja l-Malti fl-Università ta' Malta u kiteb it-teżi tal-baċċellerat bit-titlu "Il-Makkjetta: Riċetta Maltija għall-Buri u l-Geddum". Wara kompla bl-istudju tiegħu dwar il-Pedagoġija fit-Tagħlim tal-Malti fis-sekondarja. Għallem diversi snin tas-sekondarja u studenti adulti fil-klassijiet tat-Tagħlim Matul is-Snin tal-Ħajja. Bħalissa jgħallem fl-iskola Medja fil-Kuleġġ San Injazju tal-Ħandaq . Nhar it-Tlieta, 9 ta' Frar 2021, fis-6.00pm, Martina Tabone, "Bejn Devozzjoni u Pika: It-taqbiliet tal-festi f'Ħaż-Żebbuġ" fuq Zoom. Biex tidħol issegwi din it-taħdita agħfas fuq din il-ħolqa: https://universityofmalta.zoom.us/j/93184963423 Din it-taħdita hija parti mis-sensiela fuq It-Tradizzjoni Orali organizzata mid-Dipartiment tal-Malti tal-Università u hija miftuħa għal kulħadd. Dan il-proġett qed isir bl-għajnuna tal-Fondi ta' Riċerka tal-Università ta' Malta u l-Klabb Kotba Maltin. Din it-taħdita hija dwar it-taqbiliet li jingħadu fil-festi f'Ħaż-Żebbuġ, b'mod speċjali fil-festa liturġika ta' San Filep. Dawn it-taqbiliet ilhom jingħadu f'diversi festi imma minkejja dan, ftit li xejn hawn informazzjoni dwarhom. Kien għalhekk li Martina ddeċidiet li tistħarreġ din il-fergħa mit-tradizzjoni orali sabiex tixħet dawl fuq dawn it-taqbiliet. Mir-riċerka ħarġu diversi spunti interessanti li se jkunu ttrattati fit-taħdita, fosthom: it-temi, il-binja u l-ġestwalità. Martina Tabone għandha 21 sena u toqgħod Ħaż-Żebbuġ. Għandha għal qalbha l-qari, l-għum u l-volontarjat fil-każin tal-banda. Riċentament, lestiet il-kors tal-Baċċellerat fil-Malti u issa tinsab fl-ewwel sena tal-MTL biex issir għalliema tal-Malti. Fit-teżina tagħha tal-Baċellerat li tmexxiet mill-Prof. Adrian Grima, Martina Tabone kitbet dwar "It-Taqbiliet tal-Festi f'Ħaż-Żebbuġ: Bejn Devozzjoni u Pika." It-Tlieta 12 ta' Jannar 2021, fis-6:00pm, Sergio Grech " Bejn Storja u Stejjer: Il-Kapitlu Gonzi " fuq Zoom. Biex tidħol issegwi t-taħdita kemm tagħfas fuq din il-ħolqa: https://universityofmalta.zoom.us/j/97615893682 Din it-taħdita hija parti mis-sensiela fuq It-Tradizzjoni Orali organizzata mid-Dipartiment tal-Malti tal-Università u hija miftuħa għal kulħadd. Dan il-proġett qed isir bl-għajnuna tal-Fondi ta' Riċerka tal-Università ta' Malta u l-Klabb Kotba Maltin. It-taħdita se tiffoka fuq l-istejjer marbuta mal-Arċisqof Gonzi li mexxa d-djoċesi ta' Malta bejn l-1944 u l-1976 – żmien mill-iktar imqalleb fl-istorja nazzjonali. Bħala parti mid-dottorat, Sergio Grech intervista madwar mitt persuna, ħafna minnhom saċerdoti, biex jikseb aktar tagħrif dwar l-Arċisqof Mikiel Gonzi. Minn dawn l-intervisti ħarġu għadd ta' stejjer fuq l-Arċisqof Gonzi, figura ironikament qsajra, li madankollu, il-persuni intervistati bdew ipinġuh bħala persuna kbira, persuna li d-djoċesi qatt ma rat bħalha u fi kliem wieħed minnhom "kapitlu irrepetibbli". It-taħdita se timraħ qalb dawn l-istejjer u se tagħżel u tifred l-impċajpar miċ-ċar u fuq kollox tevalwa permezz tat-Tradizzjoni Orali kif il-poplu ħares lejn dan l-isqof ewlieni tas-seklu 20. Sergio Grech twieled iż-Żejtun fl-1975. Studja l-Istorja fl-Università ta' Malta minn fejn kiseb il-Baċellerat bl-Unuri, PGCE u Maġisteru. Barra minn hekk, qed jaħdem fuq id-dottorat fl-Istudji Maltin. Fis-sena 2004, ippubblika l-bijografija Patri Feliċjan Bilocca Ħajtu u Żminijietu 1914-1987. Fl-2010, ħareġ ir-rumanz Il-Lejl tal-Irġulija . Tliet snin wara editja l-ktieb Duminku Mintoff Bejn Storja u Miti Ġabra ta' Kitbiet Dwaru fejn grupp ta' ħassieba ta' fehmiet differenti analizzaw dan il-politiku kumpless Malti. Fl-2013 ippubblika l-bijografija tat-Tabib Alexander Cachia Zammit. Ħareġ ukoll il-bijografija ta' Anton Tabone, l-eks Ministru ta' Ghawdex. Editur tas-sensiela Bejn Storja u Miti li barra l-ktieb ta' Mintoff ħarġu volumi dwar Herbert Ganado, Eddie Fenech Adami, Monsinjur Victor Grech, Fr Hilary Tagliaferro, Mabel Strickland u Marie-Louise Coliero Preca. Irriċerka f'diversi arkivji lokali u barranin fosthom: The National Archives of the United Kingdom (Kew), il-BBC Written Archives Centre ta' Caversham Park, (Reading), l-Arkivju Nazzjonali ta' Malta, l-Arkivji tal-Partit Laburista u l-Partit Nazzjonalista u l-Arkivji tal-għaqdiet reliġjużi lokali. Xandar ta' għadd kbir ta' programmi b'xeħta kulturali fuq Ir-Radju tal-Università, Campus FM, FM Bronja, Radju Malta, TVM, Eden FM u Education 22. Fundatur tal-grupp letterarju Poeżijaplus u kien l-ewwel Direttur Eżekuttiv tal-Kunsill Nazzjonali tal-Ktieb. Fil-preżent huwa impjegat bħala Assistent Kap ta' Skola Primarja. Nhar is-Sibt 5 ta' Diċembru 2020, fis-7:00pm, fuq ZOOM: https://universityofmalta.zoom.us/j/95642390254 , Dr Alex Vella Gregory, Yanika Schembri Fava, Jake Debattista u Marita Cassar se jagħtu taħdita dwar it-taqbiliet tal-festi li ġabru permezz tal-proġett I l-Kelma fil-Komunità: Minn Fuq l-Ispalla. Hekk kif il-banda tieqaf u l-miġemgħa tistenna b'ħerqa l-marċ li jmiss, xi ħadd jiftaħ fommu, jgħolli jdejh, jew jitla' fuq spallejn xi ħadd. Min mitluf isikket ħa jisma', u min mitluf iħeġġeġ ħa jagħmlu iktar briju. Imbagħad joħorġu l-vrus imħanxra ħa jisma' kulħadd, daqqa ta' tifħir lejn il-patrun/a, u daqqa ta' pika. Ġieli jkun taqbil ġdid, allura kulħadd jisma' b'reqqa, u ġieli jkun taqbil qadim li ntiret minn ġenerazzjoni għal oħra, u allura hemmhekk kulħadd jingħaqad għall-vers finali. U fl-aħħar? Iżjed ċapċip, u iżjed briju. Din it-taħdita tħares lejn it-tradizzjoni tat-tqabbil fil-festi fid-dawl tal-proġett Il-Kelma fil-Komunità: Minn Fuq l-Ispalla. Il-ġbir sar minn 'il fuq minn 40 lokalità, u 'il fuq minn 60 festa differenti, u t-taqbil miġbur laħħaq 'il fuq minn 1,500 taqbila: patrimonju lingwistiku importanti u wirt intanġibbli prezzjuż. It-taqbil jitfa' dawl mhux biss fuq il-festi iżda fuqna bħala bnedmin. Din it-taħdita ser isservi ta' introduzzjoni għal dan il-fenomenu. Fejn isir l-iżjed taqbil? Għalfejn? Imexxi l-Proġett: Dr Alexander Vella Gregory Riċerkaturi: Yanika Schembri Fava, Marita Cassar, Jake Debattista.